**Aνακοίνωση**

 Ο Τομέας Παθολογίας της Ιατρικής Σχολής του ΕΚΠΑ διοργανώνει για 5η συνεχή χρονιά την **«Ετήσια Ανασκόπηση στην Εσωτερική Παθολογία»** από τις **18-20 Απριλίου 2019** στο **Αμφιθέατρο Φυσιολογίας “Γ. Κοτζιάς”** της Ιατρικής Σχολής του ΕΚΠΑ (Γουδή).

 Το εκπαιδευτικό αυτό Πρόγραμμα απευθύνεται σε **ειδικευόμενους** και **ειδικευμένους** ιατρούς της Παθολογίας και περιλαμβάνει μια σύντομη και περιεκτική ανασκόπηση της σύγχρονης Παθολογίας με έμφαση στα προβλήματα της καθημερινής κλινικής πράξης. Οι ομιλητές είναι όλοι μέλη ΔΕΠ του Τομέα Παθολογίας της Ιατρικής Σχολής του ΕΚΠΑ με ιδιαίτερη διδακτική και κλινική εμπειρία στα θέματα που θα αναπτυχθούν.

 Η συμμετοχή στην Ανασκόπηση είναι **δωρεάν** ενώ οδηγίες για τη δήλωση συμμετοχής περιλαμβάνονται στο **αναλυτικό πρόγραμμα που επισυνάπτεται**.

Οι υπεύθυνοι διοργάνωσης,

Δημήτριος Βασιλόπουλος

Ιωάννης Μπολέτης

Δημήτριος Μπούμπας

Πέτρος Π. Σφηκάκης